Nobeta Azadîye  ya ke semedê azadîya fîzîkîye ya Rayberê Şarê Kurdî Abdullah Ocalanî  25ê hezîrana 2012yî de bajarê Strasbourgî yê Fransa de dîyaye destpêkerdene hewteyê 546. de dewam kena.
No hewte koma Saarbruckenî nobete dewr girewte. Kome de Hamit Agirman, Bariş Aydogan û Fahrettin Bozkurt ca genê.
Hamit Agirmanî ke bi nameyê grûbe qisey kerd tecîrê serê Rayberê Şarê Kurdî Abdullah Ocalanî şermezar kerd û vat: “Pê xurtkerdişê têkoşînî ma eşkenê komployî betal bikerê. Dişmen do çirey waştişê xo dest mefîno. Ma do tim bi hewayêkê qerardarî têkoşîn bikerê. Têna şermezarkerdiş nêbeno ganî ma xo rêxistin bikerê ke komplo bêro betalkerdene. Ma çend xo rêxistin bikerê ma do hende wayîrê Rayberîye vejîyê û cevab bidê dişmenî.”
